Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Egiptuse vahendatud relvarahu
peatas raketisaju Gazast Lõuna-Iisraeli.
Habras kokkulepe tegeles siiski vaid sümptomite,
mitte konflikti juurtega.
Gazalaste saadetud tuulelohed ja õhupallid
põletavad endiselt Iisraeli maid.
Kümned õhurünnakud ja mürsud tabasid nende Süüria alade osi,
mis on riigi edelaosas endiselt islamimässuliste käes.
Järgneda võib valitsusvägede täieulatuslik ofensiiv.
Türgi president: Me ei alistu kunagi USA survele.
USA määras Türgile tähtaja
vangistatud Ameerika pastori vabastamiseks.
Egiptuse vahendatud relvarahu peatas raketisaju Gazast Lõuna-Iisraeli.
Habras kokkulepe tegeles siiski
vaid konflikti sümptomite, mitte juurtega.
Gazat valitsev Hamas keeldus aktsepteerimast
ÜRO Lähis-Ida rahuprotsessi erikoordinaatori N. Mladenovi kaudu
Iisraeli poolt edastatud sõnumit.
Iisrael olevat nõudnud, et Hamas lõpetaks kohe marsid piiritarale
ning süttivate tuulelohede ja õhupallide kasutamise,
mis on hävitanud Lõuna-Iisraelis tuhandeid hektareid maad.
Hamas tõotas jätkata marsse, kuni Gaza blokaad tühistatakse.
See on sõnum maailmale -
palestiinlased Gazas on pahased 12 aastat kestnud blokaadi pärast
ja ütlevad: Aitab.
Rahvusvaheline üldsus peab sundima okupatsioonivõime blokaadi lõpetama.
Eelmise nädala vägivaldsuste tõttu pole kõikehõlmav vaherahuleping,
mis aastateks rahu saavutaks, hetkel kõnelustelaual.
Egiptus jätkab kulisside taga tööd
palestiinlaste rivaalparteide suhete normaliseerimiseks.
Anonüümseks jääda soovinud kõrge Egiptuse ametnik ütles TV7-le,
et vaid üksmeel võib rajada aluse
toimivale lahendusele Iisraeli ja palestiinlaste vahel.
Eilsel kabinetiistungil ignoreeris peaminister Netanyahu
Egiptuse kulissidetagust tööd kestva vaherahu kindlustamiseks,
ja kommenteeris selle asemel
konflikti Gaza islamirühmitustega.
Meil käib kampaania Gaza terrori vastu,
mis hõlmab löökidevahetust ega lõpe ühe rünnakuga.
Meie nõudmised on selged - täielik relvarahu.
Me ei rahuldu vähemaga.
Praeguseks oleme hävitanud sadu Hamasi sõjalisi objekte
ja igas voorus annab IDF uue tõsise löögi.
Ma ei avalda meie lahinguplaane. Need on valmis.
Sihiks on taastada rahu ja vaikus
riigi lõunaosa ja Gaza naabruse elanikele ja see siht saavutatakse.
Mõni tund pärast valitsuse istungit
arutas Netanyahu kolmandat korda nädala jooksul julgeolekukabinetiga
viimaseid arenguid Gazas.
Taas lõppes kohtumine oluliste uudisteta.
Iisraeli ametnikud ootavad,
kas Egiptuse vahenduskatsed toovad tulemusi
ja kas kõnelused erinevate palestiinlaste rühmituste vahel
võivad viia põhjaliku kokkuleppeni Iisraeli ja Hamasi vahel.
Mainitud "pisikorraldus" hõlmab vägivalla lõpetamist Hamasi poolt,
sh süttivate tuulelohede ja õhupallide kasutamist.
Vastutasuks leevendaks Iisrael kaubaveopiiranguid piiril.
Iisraeli põhjanaabri juures tabasid kümned õhurünnakud ja mürsud
nende Süüria alade osi,
mis on riigi edelaosas endiselt islamimässuliste käes.
Järgneda võib valitsusvägede täieulatuslik ofensiiv.
Inglismaal baseeruva Süüria inimõiguste vaatlusühenduse väitel
tabasid Hama, Idlibi ja Aleppo provintside osi
kümned helikopterite ja hävitajate rünnakud.
Hukkus vähemalt 29 inimest.
Nood kolm Loode-Süüria provintsi on viimased suuremad
president Assadi kukutada soovivate islamimilitantide hallatavad alad.
Assadi väed vallutasid aasta algul Damaskuse ümbruse ja riigi edelaosa.
Mainitud alade tugevaim jõud
on al-Qaedaga seotud džihaadi- rühmitus Hay'et Tahrir al-Sham.
Ankara jälgib hoolega arenguid Süüria Idlibi provintsis
selle ühise piiri tõttu Türgiga.
Oma piirialade kindlustamiseks ja riiklike julgeolekuhuvide tagamiseks
loob Türgi sõjavägi
Süüria mässulistest koosnevat rahvusarmeed.
Ankara jõupingutuste osana
keskendub uus Süüria mässuliste armee algul Türgi plaanide täitmisele
ja valitseb kitsast ala,
mis on osa viimasest suurest mässuliste kantsist Põhja-Süürias.
Rahvusarmee peamised ülesanded
on piiride turvamine ja elanike kaitsmine.
Liigume etapp-haaval. Praegu oleme alles algfaasis.
Kohtame kindlasti mitmeid raskusi,
kuid püüame need kõik ületada.
On selge, et kohtame teel mitmeid takistusi,
kuid jätkame kõigest hoolimata
armee moodustamist plaanipärasel moel.
Türgi vägede kohalolu mässuliste armee kõrval Idlibis
on hoidnud Süüria valitsusvägesid piirkonda ründamast.
Süüria valitsus on siiski oma väed liikvele käsutanud
ja need peaksid ründama ka Idlibi maakonda.
Peame kohtuma Süüria valitsusega ja ka teiste vaenlastega.
Süüria valitsus, PKK ja ISIS on meie piiridel.
Vajame piisavalt suurt armeed,
et suuta end nende vaenlaste eest kaitsta.
Mässuliste rahvusarmee koosneb 35 000 võitlejast,
kes esindavad mitmeid olulisi
Süüria sõjas osalenud rühmitusi.
Veel üks Türgit puudutav uudis - USA seadis Türgile tähtaja
Ameerika pastori Andrew Brunsoni vabastamiseks.
President Erdogan valgustas oma AK partei toetajaile täpsemalt
USAga eelmine nädal peetud kõnelusi.
USA ähvardas Türgit sanktsioonidega,
kui pastor Brunsonit ei vabastata.
Tähtajaks anti 8. august kell 18.
Ja kui me seda ei tee, lubati meile sanktsioonid seada.
President Erdogan ütles siiski,
et Türgi ei tagane iial ähvarduste ees, isegi mitte USA omade ees.
Tahan, et nad teaksid, et me ei kavatse järele anda.
Jätkame tootmist ja kasvatame eksporti.
Pastor Andrew Brunsoni juhtum on üks mitmetest tülidest,
mis on Türgi-USA suhteid halvendanud.
Pingete leevendamiseks viis Türgi kohus Brunsoni koduaresti,
pärast seda kui too oli ligi kaks aastat vanglas viibinud.
Käik ei rahuldanud USAd,
kes kehtestas sanktsioonid kahele Türgi ministrile
ja kahekordistas Türgilt nõutavaid terase ja alumiiniumi tollimakse.
President Erdogan kritiseeris karmilt USAd ja nimetas otsust
Maailma Kaubandusorganisatsiooni reeglite vastaseks.
Tülid USAga on siiski kahjustanud Türgi majandust.
Türgi liir on kaotanud tänavu 40 % oma väärtusest.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri